Diari Oficial de la Generalitat Valenciana


Sumari del DOGV 7462, del 10-02-2015 (2015/987)

RESOLUCIÓ de 16 de desembre de 2014, de la Direcció General d'Energia, per la qual s'atorga l'autorització administrativa prèvia per a la construcció d'una xarxa de distribució de gas natural al municipi de Beniflá, província de València, per a la gasificació, i se n'aprova el projecte d'execució. Expedient número CBREDE/2012/17/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7462

Data del DOGV
:   10-02-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/987


Data del document
:   16-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 16 de desembre de 2014, de la Direcció General d'Energia, per la qual s'atorga l'autorització administrativa prèvia per a la construcció d'una xarxa de distribució de gas natural al municipi de Beniflá, província de València, per a la gasificació, i se n'aprova el projecte d'execució. Expedient número CBREDE/2012/17/46. [2015/987]  
Antecedents de fet  
Amb data 17 d'agost de 2012, Gas Natural Cegas, SA, a través d'un representant acreditat de forma deguda, va presentar davant del Servici Territorial d'Energia de València un escrit en el qual sol·licitava:  
- Autorització administrativa per a la construcció d'una xarxa de distribució de gas natural al municipi de Beniflá, província de València, per a la gasificació.  
- Aprovació del projecte tècnic d'execució d'esta.  
A l'escrit de presentació d'estes peticions s'adjuntava la documentació següent:  
· Projecte tècnic firmat per un tècnic competent, i s'aportava posteriorment la declaració responsable d'este de data 7 d'agost de 2014.  
  
· Separates tècniques per a l'obtenció del condicionat tècnic de:  
- Ajuntament de Beniflá.  
- Conselleria d'Infraestructures, Territori i Medi Ambient.  
- Diputació Provincial de València.  
- Comunitat de Regants dels Canals Alts del Serpis.  
- Aigües de València, SA  
- Iberdrola Distribución Eléctrica, SA, Unipersonal.  
- Telefónica, SA.  
El procediment administratiu corresponent a esta sol·licitud ha sigut tramitat amb l'expedient de referència CBREDE/2012/17/46, incoat pel Servici Territorial d'Energia de València a este efecte.  
La sol·licitud d'autorització administrativa de la instal·lació junt amb el projecte d'execució han sigut objecte d'informació pública durant el termini de 20 dies en:  
- El Diari Oficial de la Comunitat Valenciana del 2 de novembre de 2012 (DOCV 6894),  
- El Butlletí Oficial de la Província de València del 13 de novembre de 2012 (BOPV 271),  
- Els diaris Las Provincias i La Razón, en l'edició de la província de València, del 8 de març de 2013.  
D'acord amb la documentació que consta en l'expedient, no s'han presentat al·legacions.  
De conformitat amb el procediment reglamentàriament establit, a fi que, en el termini de 20 dies en presentaren la conformitat o oposició a l'autorització sol·licitada i emeteren, si era procedent, els condicionats tècnics oportuns al projecte tècnic de la instal·lació, amb data 18 de setembre de 2012 es va remetre una separata d'este, referida a la part corresponent de la instal·lació, a les següents administracions, organismes i empreses de servici públic o d'interés general, els béns o drets de les quals a càrrec seu puguen ser afectats per esta, amb el resultat que, en síntesi, es detalla:  
- Ajuntament de Beniflá. En contestació a l'escrit formulat per l'Ajuntament amb data 15 d'octubre de 2012, l'empresa peticionària presenta una addenda a la separata tècnica amb data 28 de gener de 2013. En data 25 de febrer de 2013 l'Ajuntament remet un informe favorable dels servicis tècnics.  
- Conselleria d'Infraestructures, Territori i Medi Ambient. Amb data 18 de febrer de 2013 emet un informe favorable condicionat, que és acceptat pel peticionari amb data 7 d'octubre de 2013.  
- Diputació de València. Amb data 20 de novembre de 2012 remet un informe favorable condicionat del Servici de Conservació i Explotació, que és acceptat pel peticionari amb data 21 de gener de 2013.  
  
- Comunitat de Regants dels Canals Alts del Serpis. Amb data 12 de novembre de 2012 comunica que no té competències al terme de Beniflá. L'11 de febrer de 2013, Gas Natural Cegas, SA, remet una nova separata tècnica per a la Comunitat de Regants del Riu d'Alcoi, que es remet a esta el 26 de febrer de 2013. En data 4 de desembre de 2013 té entrada un informe favorable condicionat de la comunitat de regants esmentada. Per a complir este condicionat, el peticionari presenta l'11 de desembre de 2013 una addenda a la separata mencionada, que és considerada no conforme per esta comunitat per mitjà d'un escrit del 10 de febrer de 2014. Finalment Gas Natural Cegas, SA, envia una nova addenda el 7 de març de 2014, i la Comunitat de Regants del Riu d'Alcoi emet un informe favorable el 24 de març de 2014.  
  
- Aigües de València, SA. En data 9 de novembre de 2012 té entrada un informe favorable condicionat de Sociedad Española de Abastecimientos, SA, (empresa del Grup Aigües de València). Posteriorment, l'empresa peticionària l'accepta per mitjà d'un escrit amb data 28 de gener de 2013.  
- Iberdrola Distribución Eléctrica, SA, Unipersonal, emet un informe favorable condicionat amb data 3 d'octubre de 2012. Posteriorment, l'empresa peticionària l'accepta per mitjà d'un escrit amb data 27 de desembre de 2012.  
- Telefónica, SA, amb data 25 de setembre de 2012 emet un informe favorable condicionat. Posteriorment, l'empresa peticionària l'accepta per mitjà d'un escrit amb data 12 de novembre de 2012.  
Les instal·lacions l'autorització de les quals se sol·licita constituïxen instal·lacions de distribució de gas natural.  
El sol·licitant, Gas Natural Cegas, SA, està inscrit amb en el número 7 en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme.  
La finalitat que es perseguix amb la construcció de les instal·lacions és dotar d'Infraestructura gasista al municipi de Beniflá, per a poder realitzar el subministrament de gas natural i així satisfer les necessitats domèstiques i comercials de la zona, segons la sol·licitud i documentació presentades.  
El punt de connexió de les instal·lacions sol·licitades per l'empresa peticionària es troba en el ramal amb MOP 16 propietat de Gas Natural Cegas, SA, existent al terme municipal de Beniflá, als voltants del camí de la Font d'en Carròs, i que dota de subministrament l'empresa Vicente Giner (plànol 3291-BS 4.1 Rev. 00, annex a esta resolució).  
  
En el projecte consta delimitada la zona geogràfica per a la qual se sol·licita l'autorització administrativa (plànol 4905-YA 0.1 Rev.00, annex a esta resolució).  
Consta en l'expedient un informe favorable del Servici Territorial d'Energia de València, òrgan encarregat de la instrucció de l'expedient, i una proposta de resolució del Servici d'Energia i de la Subdirecció General d'Energia i Mines adscrites a este centre directiu.  
  
Fonaments de dret  
La instrucció i resolució d'este procediment administratiu correspon a la Generalitat, pel fet d'estar la instal·lació que és objecte d'este procediment radicada íntegrament en territori de la Comunitat Valenciana, i no estar enquadrada en les previstes com a competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 2.1.a de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 193/2013, de 20 de desembre, pel qual aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució d'este procediment.  
D'acord amb el que disposa l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen autorització administrativa prèvia.  
D'acord amb l'article 70.1.b del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les instal·lacions de distribució de gas natural, la construcció o establiment d'estes requerixen l'aprovació del projecte d'execució o detall d'estes.  
Els sol·licitants d'autoritzacions d'instal·lacions de distribució de gas natural han de reunir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.  
  
D'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què cal prestar el subministrament, els compromisos d'expansió de la xarxa en la zona esmentada que ha d'assumir l'empresa sol·licitant i el termini per a l'execució d'estes instal·lacions i la seua caracterització.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del Sector d'Hidrocarburs, i el capítol II, Autoritzacions per a la construcció, ampliació, modificació i explotació d'instal·lacions, del títol IV, Procediments d'autorització de les instal·lacions d'emmagatzematge, regasificació, transport i distribució, del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim per ser dret supletori a la Comunitat Valenciana, per no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
  
Atés el que s'ha dit més amunt, complits els requisits i els procediments legals i reglamentaris establits en la legislació vigent aplicables, resolc  
  
Primer  
Atorgar a Gas Natural Cegas, SA, una autorització administrativa prèvia per a la construcció d'una xarxa de distribució de gas natural canalitzat al municipi de Beniflá, província de València, per a la gasificació, les característiques principals de la qual són:  
El pressupost final segons el projecte presentat puja a cent setanta-set mil huit-cents cinquanta-dos euros i vint-i-nou cèntims d'euro (177.852,29 ?).  
Esta autorització administrativa s'atorga a l'empara del que disposa la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà, en el termini d'un mes, una garantia per valor de tres mil cinc-cents cinquanta-set euros i cinc cèntims (3.557,05 ?), import del dos per cent (2 %) del pressupost total de les instal·lacions afectades que figuren en esta resolució, per a garantir el compliment de les seues obligacions, de conformitat amb el que assenyala l'article 82 del Reial Decret 1434/2002, de 27 de desembre.  
  
La fiança es constituirà a favor d'esta Direcció General d'Energia en la Tresoreria del Servici Territorial de València de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació d'esta resolució, el titular haurà de presentar en el Servici Territorial d'Energia de València la carta de pagament resguard emesa per la Tresoreria esmentada, com a acreditació del compliment de l'obligació mencionada.  
La fiança serà tornada al titular d'esta autorització, amb la seua sol·licitud prèvia, una vegada que davant del Servici Territorial d'Energia de València l'interessat justifique el compliment de les obligacions derivades d'esta autorització i este servici territorial formalitze l'acta de posada en marxa de les instal·lacions a què es referix esta resolució.  
  
2. El titular d'esta autorització complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, i també en el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat vigent en cada moment. En especial, estarà obligada a procedir a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així calga per a atendre noves demandes de subministrament de gas, i també d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular d'esta autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i l'article 10 del Reial Decret 1434/2002, de 27 de desembre.  
4. Esta autorització en cap cas concedirà al seu titular drets exclusius d'ús, i s'atorga sense perjuí de tercers, deixant a banda els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Serà causa de revocació d'esta autorització l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o altres causes previstes en l'ordenament jurídic.  
  
6. El titular d'esta autorització comunicarà anualment, a la Direcció General d'Energia, un resum de la base de dades dels consumidors connectats a les instal·lacions autoritzades en esta resolució, segons el que disposa l'incís l) de l'apartat 3 de l'article 10 del Reial Decret 1434/2002, de 27 de desembre, en la qual estarà especificat el nombre d'altes i baixes, si pertoca, realitzades en l'últim any.  
  
  
Segon  
Aprovar el projecte tècnic d'execució per a la construcció de les instal·lacions corresponents a la xarxa de distribució de gas natural canalitzat descrites en el punt primer d'esta resolució, redactat per un tècnic titulat competent segons la declaració responsable d'este de 7 d'agost de 2014, i habilitar el titular d'esta resolució a la construcció de la instal·lació sol·licitada, d'acord amb les condicions que s'assenyalen a continuació:  
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel titular d'esta. En cas que calga introduir modificacions respecte de la documentació presentada i aprovada, el titular d'esta resolució haurà de sol·licitar prèviament a esta Direcció General l'aprovació corresponent.  
2. La instal·lació que s'executarà complirà, en tot cas, el que establix el Reial Decret 919/2006, de 28 de juliol, pel qual s'aprova el Reglament Tècnic de Distribució i Utilització de Combustibles Gasosos i les Seues Instruccions Tècniques Complementàries ICG 01 a 11, i en especial, la seua instrucció tècnica complementària ITC-ICG 01, Instal·lacions de distribució de combustibles gasosos per canalització, i també les disposicions i normes tècniques que hi siguen aplicables. Així mateix, la construcció de les instal·lacions aprovades per este acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
  
3. El termini d'execució de les obres serà de 12 mesos comptat a partir de la data en què es notifique esta resolució. No obstant això, amb anterioritat a la finalització d'este termini, l'empresa peticionària en podrà sol·licitar una ampliació concreta per mitjà d'una sol·licitud motivada davant d'esta Direcció General d'Energia, i adjuntar-hi a este efecte la documentació justificativa de la demora i del cronograma de treballs previstos per al nou termini sol·licitat.  
4. El titular d'esta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
5. El personal tècnic en la matèria adscrit a esta Direcció General o al servici territorial d'Energia corresponent podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular d'esta resolució haurà de comunicar amb l'antelació adequada al servici territorial d'Energia corresponent l'inici de les obres.  
Així mateix, el titular d'esta resolució estarà obligat a comunicar per escrit amb la diligència adequada les incidències dignes de menció que es produïsquen durant l'execució, tant a esta Direcció General com al servici territorial d'Energia corresponent.  
6. Després de finalitzades les obres de construcció i realitzades les proves corresponents, el titular d'esta resolució sol·licitarà l'autorització d'explotació (o acta de posada en marxa) prevista en l'article 85 del Reial Decret 1434/2002, de 27 de desembre. A esta comunicació s'adjuntarà un certificat de direcció i final d'obra, subscrit per una persona facultativa competent, en el qual conste que la instal·lació s'ha realitzat d'acord amb la normativa i especificacions previstes en el projecte d'execució aprovat, i també les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra mencionat no estiga visat pel col·legi professional corresponent, s'acompanyarà de la declaració responsable oportuna de conformitat amb el que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de 3 de novembre de 2010.  
7. Una vegada atorgada l'autorització d'explotació (o acta de posada en marxa), incloent-hi les possibles autoritzacions parcials, de la instal·lació interessada en este procediment, en el termini màxim de 10 dies, el Servici Territorial d'Energia corresponent ho comunicarà a esta Direcció General.  
8. Esta Direcció General, amb el tràmit previ del procediment oportú, deixarà sense efecte esta aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província de València.  
- La notificació d'esta resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, les que han emés, o havien d'haver emés, un condicionat tècnic al projecte d'execució.  
Tot això, de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Es fa saber que la publicació mencionada es realitzarà, a més, als efectes de notificació d'esta resolució a les persones que hi estiguen interessades que siguen desconegudes, de les quals s'ignore el lloc o domicili per a efectuar-los la notificació o el mitjà que permeta tindre constància que les persones interessades o els seus representants l'han rebuda, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, pot interposar-se un recurs d'alçada davant de la Secretaria Autonòmica d'Indústria i Energia, en el termini d'un mes, comptat a partir de l'endemà del dia que es notifique, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
  
València, 16 de desembre de 2014.- El director general d'Energia: Antonio Cejalvo Lapeña.  
  
  
  
ANNEX  
  
- Plànol número 9612-YR 5.1. Rev.00, Projecte d'Autorització Administrativa i Aprovació d'Execució de la Xarxa de Distribució de Gas Natural al Municipi de Beniflá - Plànol d'Autorització Administrativa.  
- Plànol número 7173-PS 6.1. Rev. 00, Projecte d'Autorització Administrativa i Aprovació d'Execució de la Xarxa de Distribució de Gas Natural al Municipi de Beniflá - Plànol de Traçat.  
Accessibles en el lloc d'Internet http://www.indi.gva.es/portal/opencms/es/energia/